open-index/open-wikipedia-markdown huggingface dataset:
George Albert Smith (oppfinner)

**George Albert Smith** (1864–1959) var en oppfinner, en scenehypnotisør, spiritistisk medium, astronom og foreleser om laterna magica og en av pionerene innen britisk film.
I hans arbeid om spiritistisk materiale var han en assistent til Edmund Gurney i en serie av undersøkelser om hypnose og telepati, som på den tiden gjorde Gurney til en imponerende figur til den britiske offentligheten som lederen av Samfunnet for psykologisk forskning (Society of Psychical Research).  Siden har den blitt detaljert studert og kritisert av Trevor Hall i hans studie: *The Strange Case of Edmund Gurney*. Hall trakk konklusjonen at Smith (ved hjelp av sine sceneferdigheter) forfalsket resultatene som Gurney hadde tiltro til inn i hans forskningspapirer, og dette kan ha ledet til Gurneys mystiske død av en narkotika overdose i juni 1888 i Brighton.  

I 1896 patenterte Smith, i Hove, England et kamera og projektorsystem. Han var også eieren av St. Anne's Well Pleasure Gardens i Hove på den tiden. Han kjøpte en prototype filmkamera fra en ingeniør Alfred Darling fra distriktet, som seinere kom med mange bidrag til utviklingen av filmteknologien.

Smiths nabo James Williamson (1855-1933) kjøpte også et filmkamera. Williamson drev et apotek som tilbød fotografiske tjenester og utstyr. De to naboene laget mange historiske ett minutt lange filmer. Smith er kreditert oppfinnelsen av ”nærbildet” og i den forbindelse å benytte dobbelteksponering for å oppnå spesielle effekter i filmbildene.

Smith utviklet så den første vellykkede fargefilmprosessen, Kinemacolor, men på grunn av et patentsøksmål som William Friese-Greene anla mistet han praktisk talt muligheten til å drive forretningsvirksomheten sin.

## Filmografi

## Bibliografi
* Hall, Trevor H. *The Strange Case of Edmund Gurney* (London: Gerald Duckworth & Co. Ltd., c1964)

## Referanser


## Eksterne lenker
* 
*
Restigouche (elv)

**Restigouche River** er en elv i Canadas østlige delstater New Brunswick og  Quebec, som renner fra utspringet i de canadiske Appalachene og nordøstover til Chaleur Bay ved Atlanterhavet. Elven er om lag 200 km lang og er kjent for sitt rike dyre- og fugleliv. Den renner gjennom byen Campbelton når den når havet.
Toms River

**Township of Toms River** er en by i Ocean County i New Jersey i USA.

Byen ble etablert som Dover Township 1. mars 1768 av ved et *[[royal charter]]*. 14. november 2006 byttet byen navn fra «Township of Dover (Dover Township)» til «Township of Toms River». Ved folketellingen i 2000 hadde byen en befolkning på 89&nbsp;706 personer. Ved beregninger i 2006 var folketallet 94&nbsp;889, noe som gjør byen til den raskest voksende byen i New Jersey, og den syvende mest befolkede kommunen.

I 2006 ble Toms River rangert av Morgan Quitno som #14 (av 369) av de sikreste byer i USA. I 2007 og 2008 ble de rangert av CQ Press som #9 (av 378) av de sikreste byer i USA.

## Referanser


## Eksterne lenker
*
Jonathan Greening

**Jonathan Greening** (født 1979) er en engelsk fotballtrener og tidligere fotballspiller som er hovedtrener for . 

Greening begynte sin karriere med ungdomsspill og senere førstelagsspill hos York City før han gikk videre til Manchester United i en rekordovergang for York (på én million pund). 

Han spilte i United fra 1998 til 2001, før han ble frustrert av mangel på førstelagsspill, og siden meldte overgang til  sammen med Mark Wilson. Etter å ha spilt hundre kamper for Middlesbrough, under blant annet trener Steve McClaren, gikk han videre til West Bromwich Albion. Hans posisjon på banen er venstre kantspiller på midtbanen.

## Referanser


## Eksterne lenker
* 
* Profil av Jonathan Greening på WBA.co.uk
Richard Armitage

:*For skuespilleren med samme navn, se [[Richard Armitage (skuespiller)]]*

**Richard Lee Armitage** (1945–2025) var en amerikansk politiker. Fra 2001 til 2005 var han viseutenriksminister i USA. Armitage ble sammen med sin sjef, Colin Powell, sett på som en av de mer moderate i George W. Bushs første administrasjon.

Han gikk offentlig ut og sa at han var den som lakk navnet til CIA-offiseren Valerie Plame til journalisten Robert Novak.

Armitage var stasjonert i Vietnam fra 1967 til 1975. Fra 1973 jobbet han under forsvarsattachéen i Saigon.

## Referanser
Poul Petersen

:*Må ikke forveksles med fotballspilleren [[Poul Petersen (fotballspiller)|Poul Petersen]].*

**Poul Petræus Johan Sigurd Daniel Olaf Petersen** (født 3. september 1901 i Funningur, død 7. januar 2001) var en færøysk jurist, embedsmann og politiker (Ff.).

Etter studentereksamen i 1925 og juridisk embedseksamen ved Københavns Universitet i 1931 var han sysselmann på Norðoyar 1932–1937, juridisk rådgiver 1937–1951 og fullmektig hos Færøyenes regjering fra 1951 til han gikk av med alderspensjon i 1971. Han tok også lisensiatgraden i jus ved Universitetet i Oslo på en avhandling om rettsforholdene i gamle færøyske bygdesamfunn. Ved siden av dette skrev han et historiefaglig verk i fire bind, og ble tildelt M.A. Jacobsens Heiðursløn for sakprosa i 1973.

Poul Petersen var innvalgt i kommunestyret i Klaksvík 1936–1937 og på Lagtinget fra Eysturoy 1940–1970. Han var formann i Lagtingets finanskomité 1950–1951 og formann i Fólkaflokkurins lagtingsgruppe i ti år. Petersen var redaktør i Fólkaflokkurins partiorgan *[[Dagblaðið]]* 1946–1947 og 1971–1975.

På sin 90-årsdag ble Poul Petersen utnevnt til æresmedlem av Fólkaflokkurin.

## Referanser


## Litteratur
*
*
*
Marius Johannesen

**Marius Theophilus Johannesen** (født 5. mars 1905 i Funningur, død 16. juli 1986 i Tórshavn), på folkemunne kalt **Marius á Háskúlanum**, var en færøysk folkehøyskolestyrer, forfatter, redaktør og politiker (Sj.).

Han var sønn av Andreas Frederik Johannesen og Nicoline Frederikke Jacobsen. Etter folkeskolen drog han til sjøs. Fra 1923 til 1926 gikk han lærerseminaret i Tórshavn. Deretter var han folkeskolelærer i Mikladalur og på Trøllanes. Han var også formann i Føroya Lærarafelag 1942–1954 og redaktør i *Skúlablaðið* 1942–1967. I 1953 ble Johannesen styrer/rektor ved Føroya Fólkaháskúli i Tórshavn. Han avgikk med pensjon i 1970.

Ved siden av læreryrket påtok han seg flere politiske verv. Han var formann i sognestyret i Mikladalur 1930–1938 og 1942–1953, innvalgt på Lagtinget fra Suðurstreymoy som selvstyremann 1958–1966, og redaktør i partiorganet *[[Tingakrossur]]* 1967–1978.

Johannesen hadde en omfattende litterær produksjon, blant annet som forfatter av en rekke lærebøker for skolen, redaktør for en diktsamling i flere bind samt et oversiktsverk over den færøyske lærerstanden, og oversetter av *[[Bør Børson Jr.]]* av Johan Falkberget til færøysk. Han var redaktør i litteraturtidsskriftet *[[Varðin]]* fra 1981 til sin død. Han ble i 1973 tildelt M.A. Jacobsens Heiðursløn for faglitteratur sammen med Óluva Skaale for deres kokebok *Matur og matgerð*.

## Referanser
Skid Row

**Skid Row** er et amerikansk heavy metal-band fra Toms River, New Jersey som ble startet i 1986 av bassisten Rachel Bolan og gitaristen Dave Sabo som tidligere hadde spilt i Bon Jovi. De hadde sin største suksess da Sebastian Bach var vokalist på slutten av 1980-tallet og begynnelsen av 1990-tallet. Største hits var «18 and Life», «Youth Gone Wild», og «I Remember You», fra deres selvtitulerte debutalbum. Albumet solgte til 5 x platinaplate, og fikk en sjetteplass på Billboard Top 200 listen. Oppfølgeralbumet *Slave to the Grind* gikk til topps på listen, og solgte til 2 x platinaplate.

Jon Bon Jovi hjalp bandet til platekontrakt i 1988, men skal allerede før det har vært involvert i velge navn for bandet. Det oppsto i 2012 en konflikt med Brendan Shiels, grunnleggeren av et irsk band ved navn Skid Row, om omstendighetene rundt overføring av rettighetene til bandnavnet. Phil Lynott og Gary Moore deltok tidlig i sine karrierer i det irske bandet Skid Row, som hadde to plateutgivelser tidlig på 1970-tallet.

## Diskografi

## Medlemmer
### Nåværende medlemmer
* Dave Sabo – gitar, bakgrunnsang (1986 – 1996, 1999 – )
* Rachel Bolan – bassgitar, akustisk gitar, sang (1987 – 1996, 1999 – )
* Scotti Hill – gitar, bakgrunnsang (1987 – 1996, 1999 – )
* Rob Hammersmith – trommer (2010 – )
* Erik Grönwall – sang (2022 – )

### Tidligere medlemmer
*Matt Fallon – vokal
*Dave Sabo – gitar
*Steve Brotherton – gitar
*Rachel Bolan – bass
*Kurtis Jackson – gitar
*Scotti Hill – gitar
*Rob Affuso – trommer
*Sebastian Bach – vokal
*Shawn McCabe (Shawn Mars) – vokal
*Johnny Solinger – vokal
*Charlie Mills – trommer
*Phil Varone – trommer
*Timothy DiDuro – trommer
*Dave Gara – trommer

## Referanser


## Eksterne lenker
* 
* 
* 
*
Michael Stewart (fotballspiller)

**Michael James Stewart** (født 26. februar 1981 i Edinburgh) er en skotsk tidligere fotballspiller som avsluttet sin aktive karriere i 2011.

Etter å ha forlatt sin ungdomsklubb Rangers i 1997, dro han til Manchester United, hvor han spilte for U18-laget fram til han ble med i A-stallen i 2000. Stewart var imidlertid mye på utlån i årene han var i Manchester United.

Stewart fikk fire landskamper for .

## Referanser


## Eksterne lenker
*
Mannevond

**Mannevond** er et begrep eller uttrykk som gjerne brukes om sinte tamdyr og villdyr som angriper mennesker, enten de har blitt provoserte eller ikke. Uttrykket blir i noen grad også benyttet om dyr som angriper andre dyr, for eksempel om slagbjørner som tar bufe. Likeledes brukes uttrykket ofte om dyr som forsvarer avkommet sitt. I noen grad har det også blitt benyttet om mennesker som har utført brutale handlinger mot andre mennesker som ikke blir akseptert av storsamfunnet.

## Referanser


## Eksterne lenker
* «Mannevond vær gikk til angrep på hotell», VG
* «Mannevond sau» , *Dagsavisen*
* «Mannevond struts på vill syklistjakt», *SeDenne.no*
Gaustatoppen Opp

**Gaustatoppen Opp** er en halvmaraton og et motbakkeløp i Telemark som arrangeres av Hardangervidda Triathlon. Løpet ble første gang arrangert i 2007 parallelt med triathlon-konkurransen Norseman.

Løypa starter på Rjukan og har målgang på toppen av Gaustatoppen på 1&nbsp;883 meter. Løypa har standard lengde for halvmaraton, dvs den er 21,1 km lang, og har en høydeforskjell på 1&nbsp;600 meter fra start til mål.

Det er kommet signaler fra arrangøren om at løpet ikke vil bli gjennomført i 2009.

## Vinnere

## Eksterne lenker
*
Husdyr

**Husdyr** eller **tamdyr** er dyr som har blitt domestisert for å tilfredsstille menneskelige behov, primært gjennom selektiv utvelgelse, men i en viss grad også gjennom temming og dressur av enkeltindivider. Eksempler på domestisering er bufe og kjæledyr, mens jaktgepard kan stå som eksempel på et temmet dyr som ikke er/ble domestisert. Av de mange artene som mennesket har domestisert i en eller annen grad, stammer flere fra Europa. 
Husdyr var altså opprinnelig villdyr, som gjennom selektiv utvelgelse ble tilpasset menneskelige behov. Eksempler på dyr som har blitt domestiserte er tamhund, tamkatt, tamfe, hest, sau, geit, gris, tamhøns m.m. Eksempler på tamdyr som ikke har blitt domestiserte, men kun temmet, er jaktgepard og dresserte ville dyr som brukes til underholdning på sirkus (såkalte sirkusdyr) eller i andre sammenhenger, for eksempel hvaldyr og seldyr.

## Endret atferd
Selv om det er oppdaget mange ulikheter mellom ville og domestiserte dyr, er det ikke ført bevis for at de opprinnelige egenskapene har blitt avlet vekk. I nesten alle tilfeller har ulikheten i atferd mellom vill og domestisert type vært kvantitative, og kan best forklares med endringer i responsterskelen.

En regel som pleier å gå igjen innen domestisering av dyr er livslang tilstedeværelse av atferd, som deres ville slektninger vokser fra i voksen alder. Også hjernens størrelse blir berørt, og domestiserte dyr vil etterhvert få mindre hjerner enn deres ville forfedre.

## Fennoskandia
De eldste funn av knokler fra husdyr (sau, geit og storfe) gjort i Norge ble funnet ved Skipshelleren i Hordaland og dateres vanligvis til bondesteinalder (sen-neolitikum), for cirka 4&nbsp;000-5&nbsp;000 år siden. Tamrein er det eneste tamdyret som regnes for domestisert i Fennoskandia og Russland.

## Tegn på domestisering
Domestisering av dyr var et viktig steg i utviklingen av menneskelige sivilisasjoner. Det essensielle med domestisering er å endre dyras atferd og kroppsform, slik at resultatet tilfredsstiller spesielle behov. Selve domestiseringen tar imidlertid lang tid. Av og til kan det derfor være vanskelig for arkeologer å identifisere om beinrester og lignende stammer fra et domestisert dyr eller ikke. Blant de viktigste tegnene på domestisering er:

* morfologiske forskjeller mellom tamme og ville dyr av samme art
* demografiske forskjeller mellom tamme og ville dyr av samme art
* forskjeller i utbredelsesmønsteret
* forskjeller i gravfunn og begravelsesmønstrene
* forskjeller i dietten mellom tamme og ville dyr av samme art

## Husdyrhold i Norge
I 2022 er det 25 717 jordbruksbedrifter med husdyr i Norge. Fordelingen på dyreslag er, Mjølkekyr 211 398, Ammekyr 108 650, Sau 932 841, Mjølkegeit 35 541 og Alssvin i alt 72 267.

I 1900 var husdyrholdet i Norge:

DPI = Dyr pr. 1000 innbyggere

Pris = Pris pr. dyr

## Se også
* Domestisering
* Temming
* Sirkusdyr
* Villdyr

## Referanser


## Eksterne lenker
* 
* Når begynte vi å holde husdyr? (Historienet.no)
Vidin lufthavn

**Vidin lufthavn**  er en tidligere sivil lufthavn i nærheten av byen Vidin i Bulgaria, bygget i andre halvdel av 1900-tallet. Den ble bygget for sivil innenriks lufttrafikk, primært mot Varna og Sofia. Lufthavnen har vært stengt i flere år (pr 2009) som følge av manglende trafikkgrunnlag. Rullebanen brukes nå til motorsport.

## Eksterne lenker
*Wikimapia
Tromsdalstinden 1238m opp

**Tromsdalstinden 1238m opp** er et motbakkeløp i Troms som arrangeres av Stiftelsen Midnight Sun Marathon. Løpet ble første gang arrangert i 2005.

Løypa starter på Tromsdalen Skistadion 8 meter over havet og har målgang på toppen av Tromsdalstinden på 1238 meter. Løypa er 10,6&nbsp;km lang, og har en høydeforskjell på 1600 meter fra start til mål.

I 2011 arrangeres løpet søndag 21. august.

## Vinnere

## Eksterne lenker
*
Temming

**Temming** (fra norrønt *temja*) betegner å gjøre noe tamt, eksempelvis gjøre et vilt dyr vant med mennesker og få kontroll over det. Temming kan også betegne å kontrollere natur, som temme ei elv eller en foss handler om å gjennomføre regulerende tiltak, som å bygge kunstige dammer og kraftverk, i den hensikt å kontrollere og høste av ressursene. Eksempelvis hadde Sarpefossen ved Sarpsborg betydning for byens industrireising og utvikling, og Aasmund Olavson Vinje ved åpningen av Sarpebrua den 25. februar 1854 hyllet fossen som vanskelig å temme: *«Du bruser Fos, hvad bruser du vel efter? / Saa langt du skal, du dog vil komme frem. / Du ynkes maa for dine store Kræfter, / du er for stærk til ret at temme dem.»*

Temming av dyr er prosessen å opprette kontroll over det, eksempelvis temming av hest eller særlig villhest, for å akseptere menneskelig nærvær og ikke føle seg utrygg. Å temme et dyr handler således om å tilvenne dyret til menneskelig håndtering, slik at én eller flere av dyrets egenskaper kan utnyttes som en ressurs, eksempelvis ved å dressere hest for å ri på det eller for å få det til å trekke nyttelast. Temming innebærer at dyrene får tillit til mennesker, mister frykt og fluktrefleks, ikke angriper eller skader mennesker, og gir opp annen vill oppførsel. Temming av dyr er ikke det samme som trening, det vil si videre trening av dyret, eller domestisering. Derimot kan forskjellen mellom trening av dyr og dyremishandling være kort.

Temming må ikke forveksles med domestisering, som har til hensikt å endre en arts biologiske arveegenskaper permanent, for eksempel å få ei ku til å gi mer og kvalitetsmessig bedre melk eller en sau til å gi mer og kvalitetsmessig bedre kjøtt eller ull. Temming påvirker ikke disse arveegenskapene, men dør ut med individet.

Ingen dyr er født tamme. Dyr som skal håndteres av mennesker og utnyttes til ulike formål må derfor først temmes. Temming er altså en prosess som både domestiserte og ville dyr må gjennomgå, for at de skal godta å bli håndtert av mennesker. Eksempler på tamdyr som må temmes for å tjene hensikten er hester, som for eksempel skal brukes til ridning, travsport eller andre formål. Det kanskje mest nærliggende eksemplet på ville dyr som regelmessig temmes for menneskelige formål er asiatisk elefant, hvis tjenester har blitt utnyttet av menneskene gjennom minst , både i krig og fred. Elefanten har blant annet blitt utnyttet som ridedyr, i rituelle arrangement, og til fraktehjelp og underholdning (sirkuselefanter) med mer. Andre eksempler på villdyr som temmes er ørner og geparder, som brukes til menneskestyrt jakt på andre dyr. Jaktgepard er blant annet kjent fra faraoenes tid i det gamle Egypt.

## Se også
* Tamdyr
* Domestisering
* Dressur

## Referanser


## Litteratur
* Marks, Kelly (2006): *Temming av den urørte hesten*, overs. Kristin Høst Grønvold, Landbruksforlaget, ISBN 9788252930665
USAs viseutenriksminister

**USAs viseutenriksminister** er den viktigste assistenten til USAs utenriksminister. Hvis utenriksministeren går av eller dør, blir viseutenriksministeren fungerende utenriksminister inntil presidenten nominerer og senatet godkjenner den nye kandidaten.

Posisjonen ble opprettet i 1972. Før 13. juli 1972 var den nestkommanderende i Utenriksdepartementet kjent som underminister.

## Liste over USAs viseutenriksministre

## Eksterne lenker
*
Clásica de San Sebastián 2009

**Clásica de San Sebastián 2009** ble arrangert 1. august 2009 og var den 29. utgaven av rittet. 

## Deltakere

## Resultat

### San Sebastián, 237 km
01-08-2009

## Eksterne lenker
*
Bourgoin-Jallieu

**Bourgoin-Jallieu** er en kommune i departementet Isère i regionen Auvergne-Rhône-Alpes sørøst i Frankrike.

Byen var startsted for den 19. etappene av Tour de France 2009.

## Befolkningsutvikling
***Antall innbyggere i kommunen Bourgoin-Jallieu***

## Referanser


## Eksterne lenker
* 
* Kommunedata INSEE
Pontarlier

**Pontarlier** er en kommune i departementet Doubs i Bourgogne-Franche-Comté-regionen i øst-Frankrike.

Byen var startsted for den 15. etappene av Tour de France 2009.

## Vennskapsbyer
*  Yverdon-les-Bains, Sveits
*  Villingen-Schwenningen, Tyskland
*  Zarautz, Spania

## Referanser


## Eksterne lenker
*
Universal TV

**Universal TV** (tidligere **Universal Channel**) er en TV-kanal som spesialiserer seg på filmer og TV-serier innen sjangerne thriller, drama, action og etterforskning. Kanalen eies av Universal Networks International, og er tilgjengelig i drøye 40 land; Polen, Russland, Romania, Latin-Amerika og Asia. I USA blir kanalen distribuert under navnet USA Network.

## Eksterne lenker
*
Aurélien Passeron

**Aurélien Passeron** (født 19. januar 1984 i Nice) er en fransk profesjonell landeveissyklist, som syklet for det profesjonelle sykkellaget Saunier Duval-Scott i 2008. Han sykler i 2009 for amatørlaget Nordland Hamburg.

## Meritter
;2003
** Vinner av Tour des Aéroports

;2005
**  Fransk mester i landeveissykling (U23)

;2006
** Firenze-Empoli
** Trofeo Franco Balestra
** 2. eptape i Giro di Toscana
** 2.-plass sammenlagt i Giro di Toscana

;2007
** 3. etappe i Vuelta a Burgos
** Gran Premio Industria e Commercio Artigianato Carnaghese

## Lag
* 2007 Acqua & Sapone-Caffè Mokambo
* 2008 Saunier Duval-Scott / Scott-American Beef
* 2009 Nordland Hamburg

## Referanser


## Eksterne lenker
*
Jens Christian Schaanning

**Jens Christian Folkman Schaanning** (1804–1886) var en norsk prest og politiker.

Schaanning virket som sogneprest i Kristiansund. Han ble valgt inn på Stortinget som førstekandidat for Christiansund og Molde i 1848 og satt på Stortinget i tre perioder: 1848–1850, 1851–1853, 1859–1861.

## Referanser


## Kilder
* 

## Eksterne lenker
*
Grammis

**Grammis** er en svensk musikkpris som siden 1969 har blitt delt ut under showet *Grammisgalan* hvert år. Prisen tilsvarer amerikanske Grammy Award og norske Spellemannprisen. Prisutdelingen hadde 15 års pause fra 1972 til 1987, men ble gjenopptatt fra og med 1988. I årene 1977–1987 hadde Sverige imidlertid en tilsvarende musikkpris, kalt *Svenska grammofonpriset*.

## Om prisen
Grammisprisen deles ut av IFPI Sverige gjennom den såkalte Grammiskommiteen. Prisen offentliggjøres og deles ut under showet *Grammisgalan* som arrangeres hver vinter.

Prisen *Årets innovatör*, som ble innstiftet i 2011, er et samarbeid mellom IFPI og Spotify og tildeles den gruppen eller artisten som har lykkes best med å nå sitt publikum gjennom nytenkning og kreativitet i sosiale og digitale medier. Grammis har også et samarbeid med den svenske avisen *[[Expressen]]*.

I 2017 ble også prisen *Årets hållbara artist* (året bærekraftige artist) delt ut første gang. Prisen tildeles en artist eller gruppe som gjennom sitt virke tydelig bidrar til å øke miljøbevisstheten hos sitt publikum.

## Priskategorier
Prisene deles ut i følgende kategorier.
* Årets album
* Årets artist
* Årets beste musikkvideo 
* Årets barneplate 
* Årets danseband (1988-, årets slager-danseband 2004-2009) 
* Årets folkemusik/vise (årets folkmusik/visa)
* Årets hederspris (1969-1970, 1991-)
* Årets hiphop/soul
* Årets bærekraftige artist (2017–)
* Årets hardrock (årets hårdrock)
* Årets innovatør (2011–) (årets innovatör)
* Årets jazz (2006–)
* Årets klassiske ensemble (årets klassiska ensemble)
* Årets klassiske solist (årets klassiska solist)
* Årets klubbdans
* Årets komponist (årets kompositör)
* Årets låt (2006–)
* Årets musikkdvd
* Årets nykommer (årets nykomling)
* Årets kvinnelige popartist 
* Årets mannlige popartist
* Årets popgruppe
* Årets produsent
* Årets rockealbum
* Årets rockegruppe (2006–)
* Årets tekstforfatter
* Åpen kategori

## Referanser


## Eksterne lenker
* 
* IFPI:s liste over alle vinnerne gjennom årene
Lundsneset naturreservat

**Lundsneset naturreservat** er 26 km² og er det største verneområdet i Østfold. Området ligger i kommunene Halden og Aremark og grenser i øst til Tresticklan nasjonalpark på svensk side.  Naturreservatet ble i 2013 utvidet til også å omfatte den delen av Søndre Boksjø som ligger i Norge.

Søndre Boksjø, har et interessant fugleliv.  Blant annet hekker fiskeørn, storlom og laksand på holmene i sjøen.

## Referanser


## Eksterne lenker
* Vil utvide naturreservat. Artikkel hos NRK
Johann Fredrik av Württemberg

**Johann Fredrik, hertug av Württemberg** (født 5. mai 1582 i Montbéliard, død 18. juli 1628) var den 7. hertug av Württemberg i perioden  4. februar 1608 til sin død. 

## Referanser
Eberhard III av Württemberg (hertug)

**Eberhard III, hertug av Württemberg** (født 16. desember 1614 i Stuttgart, død 2. juli 1674 i Stuttgart) regjerte som hertug av Württemberg fra 1628 til sin død i 1674.  

## Referanser
Jørgen av Danmark og Norge

**Jørgen av Danmark og Norge, hertug av Cumberland** (født  og død ), på engelsk **George**, var gemalen til monarken dronning Anne av Storbritannia.

Han var sønn av Frederik III av Danmark og Norge og Sophie Amalie, og dermed bror av Christian V av Danmark og Norge.

## Stamtavle

## Se også
* Hertug av Cumberland

## Referanser


## Eksterne lenker
* Dansk biografisk leksikon
Folkman Schaanning

**Folkman Schaanning** (1886–1964) var en norsk skuespiller. Han spilte i en rekke filmer.

## Filmroller
* 1934: *[[En stille flirt]]* (Norsk versjon)
* 1938: *[[Bør Børson Jr]].*
* 1940: *[[Tante Pose (film)|Tante Pose]]*
* 1940: *[[Tørres Snørtevold]]*
* 1941: *[[Gullfjellet]]*
* 1942: *[[Det ække te å tru]]*
* 1943: *[[Den nye lægen]]*
* 1943: *[[Sangen til livet]]*
* 1946: *[[Et spøkelse forelsker seg]]*
* 1948: *[[Trollfossen]]*
* 1948: *[[Kampen om tungtvannet (film)|Kampen om tungtvannet]]*
* 1949: *[[Vi flyger på Rio]]*
* 1952: *[[Nødlanding (film)|Nødlanding]]*
* 1952: *[[Andrine og Kjell]]*
* 1954: *[[Portrettet (film)|Portrettet]]*
* 1954: *[[Heksenetter]]*

## Referanser


## Kilder
* http://www.filmfront.no/actor/46148/Folkman+Schaanning

## Eksterne lenker
*
Harald Kaasa Hammer

**Harald Kaasa Hammer** (født 1946) er en norsk forfatter og teolog. Han er tidligere sokneprest i Teie menighet på Nøtterøy og har i sin karriere blitt en profilert og dyktig prest, kjent som både pedagog og teolog.

Han har deltatt i Kirkerådets arbeid med revisjon av de nye gudstjenesteordninger og den nye tekstboken.  

## Stillinger
* Skoleungdomsprest i Finnmark.
* Amanuensis/Prorektor Høgskolen i Finnmark.
* Kallskapellan i Drangedal i Telemark.
* Feltprest i FN-tjenesten i Libanon.
* Studentprest i Norges Kristelige Student- og Skoleungdomslag.
* Kapellan og sokneprest i Teie Menighet på Nøtterøy.

## Bøker
* Luthers lille katekisme (oversetter).
* 2002: Lukk meg i dine smerter inn.
* 2003: Voksenkatekismen
* 2010: Forslag til nye tekstrekker (under arbeid)

## Eksterne lenker
* Harald Kaasa Hammers preken-nettsted
* Profilert og dyktig sokneprest takker av
Let’s Twist Again

**«Let's Twist Again»** er en amerikansk sang skrevet av Kal Mann samt Dave Appell, som ble innspilt av sangeren Chubby Checker og utgitt som single for Parkway Records i juni 1961. Det var én av de mest solgte hitsinglene i 1961. Den nådde en andreplass på de britiske hitlistene og nummer åtte på den amerikanske Billboard poplisten. Sangen henviser både til dansefeberen twist samt til Checkers single fra 1960, «The Twist», som oppnådde en førsteplass både på de amerikanske og britiske hitlistene. «Let's Twist Again» lå på den norske VG-lista både i 1962 og 1976. I 1962 lå den på en andreplass i fire uker

«Let's Twist Again» mottok en Grammy for «Best Rock'n'Roll Recording» (1961).

## Norske versjoner
I Norge har det blitt skrevet tre humoristiske tekster til melodien. I 1973 ble den innspilt av Jonas Fjeld Rock'n'Rolf Band. Ifølge plateetiketten er den norske versjonen arrangert av Jonas Fjeld, Eple Skrott, Tom Metall, Hermann Normann og Belinda. Den ble utgitt i begynnelsen av samme år og solgte i ti tusen eksemplarer.  

I 1978 spilte Prima Vera inn en versjon, «Kokt ask igjen», hvor Tom Mathisen imiterer Einar Gerhardsen.  

I 1992 ga Lars Mjøen og Knut Lystad ut musikkalbumet *[[Danser med prester]]*.

### Innspillinger

## Referanser

*Let's Twist Again, Like We Did Last Summer – Chubby Checker

## Eksterne lenker
* Chubby Checker-diskografi (på engelsk)
Max Wolf (astronom)

**Maximilian Franz Joseph Cornelius Wolf** (1863–1932) var en tysk astronom, og en pioner innen astrofotografi.

Han ble født i Heidelberg i Tyskland. I 1888 fikk han en doktorgrad ved Universitetet i Heidelberg, hvor han også ble ansatt i 1890.

Han arbeidet ved Landessternwarte Heidelberg-Königstuhl, og oppdaget fra 1891 mer enn 200 asteroider. Den første, 323 Brucia, ble oppkalt etter Catherine Wolfe Bruce, som hadde donert $10&nbsp;000 til byggingen av teleskopet. Han var en foregangsmann innen bruk av astrofotografiske teknikker for å automatisere oppdagelsen av asteroider, i motsetning til eldre, visuelle metoder. Med langtidseksponerte fotografier framstår asteroider som korte streker, på grunn av deres begegelse relativt til fiksstjernene. Som et resultat av de nye teknikkene økt mengden av nyoppdagede asteroider raskt.

Blant hans mange oppdagelser var 588 Achilles (den første trojanske asteroide) i 1906, samt to andre trojanere: 659 Nestor og 884 Priamus. I 1918 oppdaget han også 887 Alinda, som nå regnes som en Amor-asteroide som krysser Jordens bane. Like etter hans siste oppdagelse (den 6. februar 1932) ble hans rekord på 248 oppdagelser slått av hans elev Karl Wilhelm Reinmuth, den 24. juli 1933.

Han var også oppdager eller med-oppdager av enkelte kometer, herunder 14P/Wolf og 43P/Wolf-Harrington, og fire supernovaer: SN 1895A (også kalt VW Vir), 1909A (også kalt SS UMa), 1920A, og 1926A (den siste sammen med Reinmuth).

Han oppdaget også Wolf 359, en rød dverg som er en av de nærmeste stjernene til solsystemet. Wolf-Rayet-stjerner ble imidlertid ikke oppdaget av han, men av den franske astronomen Charles Wolf.

I 1910 foreslo Wolf for optikkselskapet Carl Zeiss å lage et nytt instrument, nå kjent som et planetarium. Første verdenskrig brøt ut før dette kunne utvikles ferdig, men Zeiss vendte tilbake til prosjektet etter krigsslutt, og det første vellykkede planetariet ble fullført i 1923.

Max Wolf døde i Heidelberg 3. oktober 1932.

## Utmerkelser og priser
* Han vant Royal Astronomical Societys gullmedalje i 1914.
* Han vant Bruce-medaljen i 1930.
* Krateret Wolf på Månen, og asteroiden 827 Wolfiana, er oppkalt etter han.

## Note
Minor Planet Center krediterer hans oppdagelser som «M. F. Wolf», mens «M. Wolf» refererer til de nyere oppdagelsene av den tsjekkiske astronomen Marek Wolf.

## Referanser
Universal Networks International

**Universal Networks International**, tidligere **NBC Universal Global Networks**, er et amerikansk medieselskap som opererer med hele 11 underholdningskanaler for TV over hele verden. Selskapets seks største «kanal-varemerker» er Hallmark Channel, Movies 24, Sci Fi Channel, 13th Street, Studio Universal og Universal Channel. I 2007 kjøpte NBC Universal opp det britiske media selskapet Sparrowhawk Media Group, som da ble til NBC Universal Global Networks.

I Norge tilbød NBC Universal Global Networks frem til 2009 kun en TV-kanal, Hallmark Channel, som sender en kombinasjon av prisbelønte dramaserier fra verdens beste studioer, filmer og serier fra Storbritannia, og episke eventyr fra NBC Universals omfattende bibliotek. Kanalen viser i all hovedsak serier fra NBC og CBS. I tillegg viser kanalen noen australske serier. De er spesialister på serier og filmer som passer for hele familien. 

## Liste over TV-kanaler

## Fotnoter
Omstillingskommune

**Omstillingskommune** er en kommune som har mistet mange arbeidsplasser som er avgjørende for å få inn skatt og som dermed vil slite veldig med å omstille seg til nye næringer og på nytt få inn skatter.

For å få status som omstillingskommune må kommunen sende søknad til Fylkesmannen om å bli definert som omstillingskommune og dette blir da eventuelt innvilget for 2 år om gangen. For hvert andre år kreves det at kommunen sender en ny søknad ellers vil man miste status som omstillingskommune.

## Eksterne lenker
* Regional omstilling på Innovasjon Norges hjemmesider 
*Regional omstilling på Regjeringens hjemmesider
George (elv)

**George River** er en elv langt nord i den canadiske provinsen Quebec. Den er 565&nbsp;km lang 

og faller fra 488 meters høyde til utløpet i havet ved Ungavabukten i nord. Elven starter ved innsjøen Lac Janniere. Langs elven drev husittiske misjonærer arbeid tidlig på 1800-tallet, og ga elven sitt navn. Hudson's Bay Company hadde et anlegg, Fort Trial, ved bredden av Jeannine-sjøen.

## Referanser

## Eksterne lenker
*
Genesis (romsonde)

**Genesis** var en romsonde som ble sendt opp av NASA den 3. august 2001. Etter oppskytningen reiste romsonden 1,5 millioner km ut i rommet for å finne solvind som ikke var blitt påvirket av Jorden.

Romsonden samlet inn partikler av vinden som blåser fra solen. Dette skulle bidra til mer informasjon om solen og om hvordan solsystemet vårt ble til. 

Genesis begynte på veien tilbake til jorden i april 2004. Tilbakeferden gikk fint, men under landingen gikk det ikke etter planen. Fallskjermene fungerte ikke som de skulle, og sonden krasjet i ørkenen i delstaten Utah i september 2004.
Eastmain (elv)

**Eastmain  River** er en elv i provinsen Quebec i Canada, og den tredje største elva i provinsen. Samlet lengde er 800 km, og nedbørsfeltet på 46.400 km². Elva renner fra Labradorhalvøya og vestover til den renner ut i Hudson Bay, like nord for James Bay.

Hudson's Bay Company grunnla handelsstasjon ved elven allerede i 1668, en av deres første i Canada. Vassdraget har i dag utbygging av vannkraft ved selskapet Hydro Quebec, med framtidig effekt på inntil 900 MW. 

## Eksterne lenker
* Hydro Quebec – Eastmain-1-prosjektets hjemmeside.
Havbunnsspredning

**Havbunnsspredning** oppstår ved midthavsrygger, som er langstrakte sprekkesoner og fjell på bunnen av de store verdenshavene, der ny havbunn blir skapt gjennom vulkansk aktivitet. Bevegelsen skjer fra midthavsryggen og utover i hver retning mot kontinentene på hver side av verdenshavet. Teorien om havbunnsspredning inngår sammen med teorien om kontinentaldriftens som vitenskapelige byggverk i det fagfeltet av geologien som kalles platetektonikk. 

Tidligere teorier om kontinentaldrift fremsatt av blant andre Alfred Wegener og Alexander du Toit gikk ut på at kontinentene «ploget» seg gjennom sjøen. Siden 1960 har forskere gjort oppdagelser som underbygde teorien om platetektonikk, ikke minst gjennom kartleggingen av havbunnens relieffer ved hjelp av seismologi. På 1940- og 1950-tallet ble teoriene tillagt nye kunnskaper om havbunnen etter grundige undersøkelser gjort av *[[National Geographic]]*. Under deres organisering ble bunnen av jordens hav kartlagt av Bruce Heezen, Maurice Ewing, Marie Tharp og andre som avslørte at Den midtatlantiske ryggen hadde en merkelige batymetri av daler og høyder, med dens sentrale dal som seismologisk aktiv og et episentrum av mange jordskjelv. Ewing og Heezen avdekket at ryggen var en del av en 40&nbsp;000&nbsp;km lang i hovedsakelig kontinuerlig verdensomspennende fjellryggsystem

Tanken om at det var havbunnen i seg selv som flyttet på seg (og tok med seg kontinentet) ble lagt frem av Harry Hess fra Princeton University i 1962. Teorien er nå allment akseptert, og fenomenet er kjent som å bli skapt av konvektive strømmer i den svake øvre mantelen eller asthenosfæren. Det velter opp magma fra jordas indre, og magmaen størkner og danner ny havbunn etter hvert som den gamle beveger seg ut til sidene. Hvis havbunnen beveger seg bort fra midthavsryggene og et kontinent og havbunnen utenfor kontinentet utgjør en enhet, kan også bevegelsen av kontinentet forklares ved at havbunnen beveger seg. Med oppdagelsen av marine magnetiske anomalier fikk man for alvor håndfaste empirisk data for å underbygge teorien om havbunnsspredning. I 1968 var forskningen rundt havbunnsspredning kommet så langt at den ga et paradigmeskifte med allmenn aksept av teorien om platetektonikk og kontinentaldrift.

## Se også
*Platetektonikk
*Kontinentaldrift

## Referanser
Paget Parish

**Paget Parish** er ett av ni *parishes* (distrikter, «prestegjeld») på Bermuda. Ved folketellingen i 2010 hadde distriktet en befolkning på .

Bermudas eneste sykehus, King Edward VII Memorial, og den eneste høyere utdanningsinstitusjonen, Bermuda College, ligger i Paget.

## Referanser


## Eksterne lenker
*
Rupert (elv)

**Rupert River** er en elv i provinsen Quebec i Canada, og en av de større elvene i provinsen. Samlet lengde er 600 km, og nedbørsfeltet på 43&nbsp;000 km². Elva renner fra Labradorhalvøya og vestover til den renner ut i Hudson Bay, nærmere bestemt i James Bay.

Hudson's Bay Company grunnla handelsstasjonen Rupert House ved elven allerede i 1668, deres første handelsstasjon i Canada. Vassdraget har ikke utbygging av vannkraft, det er inngått avtale om utbygging av vassdraget Eastmain lengre nord mens Rupert-elva inntil videre ikke skal bygges ut (i likhet med de tilgrensende elvene Broadback og Nottaway i sør). 

## Eksterne lenker
* 
* Rupert River hjemmeside.
* Hydro Quebec – Eastmain-1-prosjektets hjemmeside om sammenhengen med Rupert-vassdraget.
Pembroke Parish

**Pembroke Parish** er ett av ni *parishes* (distrikter, «prestegjeld») på Bermuda. Ved folketellingen i 2010 hadde distriktet en befolkning på .

Pembroke ligger på en halvøy på som stikker ut fra østsiden av den midtre delen av hovedøya. Det omgir byen Hamilton.

## Referanser
St. George’s Parish

**Saint George's Parish** er ett av ni *parishes* (distrikter, «prestegjeld») på Bermuda. Ved folketellingen i 2010 hadde distriktet en befolkning på .

## Geografi
Saint George's ligger nordøst på Bermuda. Det består av et lite område av hovedøya (rundt Tucker's Town), St. George's øy (med unntak av byen St. Georges) og flere mindre øyer. 

Teknisk sett tilhører også St. David's øy distriktet, men denne øya blir ofte sett på som en egen enhet. St. David's ble slått sammen med omliggende øyer under andre verdenskrig for å lage Kindley Field, en delt RAF/USAAF flybase, senere en USAF-base og frem til 1995 Naval Air Station Bermuda for US Navy. I dag er øya Bermudas internasjonale lufthavn, L.F. Wade internasjonale lufthavn.

## Referanser


## Eksterne lenker
*
Koksoak (elv)

**Koksoak** er en elv langt nord i den canadiske provinsen Quebec. Den er 100 km lang, men hele 874&nbsp;km inklusive de to tilførselselvene ***Caniapiscau*** (737 km) i øst og ***Rivière aux Mélèzes*** i vest. Elvesystemet har et samlet nedbørfelt på om lag 133&nbsp;000 km². 

Vassdraget er det største i Nunavik, og munner ut primært i Ungavabukten i nord, men gjennom regulering ledes 45 % av vannet vestover og inn i **[[La Grande (elv)|La Grande River]]**, som renner vest til Hudson Bay.

I elven *Caniapiscau* er Caniapiscau-reservoaret – som er Canadas nest største kunstig oppdemmede vannmagasin – oppdemmet av Brisay-demningen med utbygd 469 MW.

## Eksterne lenker
*
La Grande (elv)

**La Grande River** (fransk: *La Grande Rivière*, cree: *Chisasibi* &ndash; oversatt: «stor elv») er en elv i provinsen Quebec i Canada, og den nest største elva i provinsen. Samlet lengde er 900 km, og nedbørsfeltet på 97.400 km². Elva renner fra Labradorhalvøya og vestover til den renner ut i Hudson Bay, nærmere bestemt James Bay.

Hudson's Bay Company grunnla handelsstasjonen Big River House i 1803. 

## Vannkraftutbygging
Vassdraget har i dag stor utbygging av vannkraft. Regulert areal er nesten 177&nbsp;000 km², som omfatter både La Grande-elva og dler av elva Caniapiscau River i øst (Caniapiscau-reservoaret), og Eastmain River i sør (Opinaca-reservoaret). De oppdemmede reservoarene (magasinene) som gir kraft til magasinkraftverk er på i alt 13&nbsp;577 km², inklusive 11&nbsp;505 km² tidligere tørt land som er oppdemmet. Det er utbygd med 15&nbsp;800 MW.

Selskapet Hydro Quebec har 9 turbinstasjoner langs vassdraget, regnet fra øverst til nederst evd Hudson Bay:

*Caniapiscau-reservoaret – areal 4 275 km², volum 53,8 km³
**Brisay-demningen – (1993) – effekt 469 MW
*Laforge 2-reservoaret – areal 260 km²
**Laforge 2-demningen – (1996) – effekt 319 MW, turbiner: 2
*Laforge 1-reservoaret – areal 1 288 km²
**Laforge 1-demningen – (1992–94) – 878 MW, turbiner: 6
*La Grande-4-reservoaret – areal 765 km²
**La Grande-4-demningen – (1984–86) – effekt 2 779 MW, turbiner: 9
*La Grande-3-reservoaret – areal 2 420 km², volum 60,0 km³
**La Grande-3-demningen – (1982–84) – effekt 2 418 MW, turbiner: 12
* Robert-Bourassa-reservoaret – areal 2 835 km², volum 61,3 km³
** Robert-Bourassa-demningen (utbygd 1974-78) – lengde 550 meter, vannføring 16,280 m³/sek
*** Robert-Bourassa vannkraftverk – (1978–81) – effekt 5 616 MW, turbiner: 16, produksjon 16,1 TWh
*** La Grande-2-A vannkraftverk – (1990–92) – effekt 2 106 MW, turbiner: 6 
* La Grande-1-demningen – (1992–95) – effekt 1 436 MW, turbiner: 12

Mens La Grande-2-A er et såkalt magasinkraftverk, er La Grande-1 vannkraftverk på den annen side et såkalt elvekraftverk som utnytter elvens kontinuerlige vannføring (engelsk: *run-of-river*).

## Eksterne lenker
* 
* YouTube - film om LG-1-demningen nær Chisabibi, Quebec.
* LG-1 and The Grand River - video på YouTube.
* Hydro-Québec - presentasjon og kart av hele vannkraftutbyggignen ved La Grande-elva.
Sandys Parish

**Sandys Parish** er ett av ni *parishes* (distrikter, «prestegjeld») på Bermuda. Ved folketellingen i 2010 hadde distriktet en befolkning på .

Sandys ligger i det sørvestlige hjørnet av Bermuda og består av de tre øyene Ireland, Boaz og Sommerset, og en liten del av hovedøya. Den tidligere britiske marinebasen Royal Naval Dockyard ligger på øya Ireland.

## Referanser


## Eksterne lenker
*
Southampton Parish

**Southampton Parish** er ett av ni *parishes* (distrikter, «prestegjeld») på Bermuda. Det ligger i det sørvestlige hjørnet av hovedøya. Nordkysten av distriktet omfatter mesteparten av Little Sound. Ved folketellingen i 2010 hadde Southampton en befolkning på .

## Referanser


## Eksterne lenker
*
Southampton (andre betydninger)

**[[Southampton]]** er en by i Hampshire i England og kan vise til:

* Southampton F.C. (fotballag)
* University of Southampton
* Earl of Southampton
* Duke of Southampton (se Duke of Cleveland)
* Baron Southampton

## Britiske oversjøiske territorier
* Southampton Parish på Bermuda.

## Canada
* Southampton (Ontario)
* Southampton Island i Nunavut
* Southampton (New Brunswick)
* Southampton (Nova Scotia)

## USA
 
* Southampton (Massachusetts)
* Southampton (New Jersey)
* Southampton (New York)
* Southampton (Pennsylvania)
* Southampton (Texas)
* Southampton County i Virginia

## Marinefartøyer
HMS «Southampton» (1912)

## Se også
* South Hampton
Vinaròs

**Vinaròs** er en by og kommne i provinsen Castellón i den autonome regionen Comunitat Valenciana i øst-Spania. Byen ligger ved Middelhavet og er en viktig fiskehavn.
## Eksterne lenker
*
Warwick Parish

**Warwick Parish** er ett av ni *parishes* (distrikter, «prestegjeld») på Bermuda. Det ligger sør på hovedøya og består også av en del mindre øyer i Great Sound. Ved folketellingen i 2010 hadde distriktet en befolkning på .

I Warwick ligger militærleiren Warwick Camp som er leir for Bermudaregimentet. Christ Church i Warwick er den eldste presbyterianske kirken utenfor Europa og ble bygget i 1719 og er del av den skotske kirke.

## Referanser


## Eksterne lenker
*
Observatoire de Nice

**Observatoire de Nice** (*Observatoriet i Nice*) er et astronomisk observatorium i Nice, Frankrike. Det ligger på toppen av Mont Gros. Byggingen av observatoriet ble satt i gang i 1879 av bankieren Raphaël Bischoffsheim. Arkitekten var Charles Garnier, og hovedkuppelen ble tegnet av Gustave Eiffel.

Refraktorteleskopet på 76 cm ble satt i drift i 1888, og var da verdens største teleskop. Det ble overgått et år senere av den 91 cm store refraktoren ved Lick Observatory.

Som vitenskapelig institusjon eksisterer ikke Observatoire de Nice lenger. Det ble slått sammen med CERGA i 1988 til Observatoire de la Côte d'Azur.

## Eksterne lenker
*
Xàtiva

**Xàtiva** (spansk: Játiva) er en by i østlige delen av Spania i provinsen Valencia som ligger på vestlige bredden av elven Albaida og ved knutepunktet for jernbanene Valencia–Murcia og Valencia–Albacete. Det er en livlig lokal handel av korn, frukt, olivenolje og ris i byen. Den ledende lokale fotballklubben er CD Olímpic de Xàtiva.

## Historie
Xàtiva, som het Saetabis på latin, var kjent i romersk tid for sine silkefabrikker, nevnt av de latinske poetene Ovid og Catullus. Xàtiva var også senere kjent som det første tidlige europeiske senteret for papirproduksjon, dokumentert til 1151, en teknologi som ble innført av arabere.

Xàtiva er fødestedet for to paver, pave Callistus III og pave Alexander VI, men også for maleren José de Ribera (*Lo Spagnoletto*). 

Byens mørkeste tid kom da den havnet i hendene på Filip V av Spania som etter at seier i slaget ved Almansa i løpet av den spanske arvefølgekrigen beordret at byen skulle brennes ned. Navnet ble endret til San Felipe. Som minne om denne avskyelige hendelsen henger portrettet av monarken oppned i det lokale museet L'Almodí.

Xàtiva var for en kort tid en provinshovedstad under det kortvarige territoriale delingen av Spania i 1822 under ''Trienio Liberal''. Provinsen Játiva ble opphevet da eneveldet ble gjeninnført i 1823.

## Referanser

## Eksterne lenker
*
Racibórz

**Racibórz** (*IPA:* raˈt​͡ɕibuʂ, *tysk:* Ratibor) er en by sør i Polen med 60&nbsp;218 innbyggere (2006). Byen hører til det Schlesiske voivodskap og er hovedstad i Racibórz fylke.

Navnet Racibórz er av slavisk opprinnelse og kommer fra navnet til byens grunnlegger, hertug Racibor.

RTP Unia Raciborz,(Ekstraliga),(Ekstraliga Kobiet).

## Referanser


## Eksterne lenker
*
Auguste Charlois

**Auguste Honoré Charlois** (født 26. november 1864, død 26. mars 1910) var en fransk astronom som oppdaget 99 asteroider under sitt arbeid ved observatoriet i Nice i Frankrike.

Den første asteroiden han oppdaget var 267 Tirza i 1887. Han fotograferte (433) Eros samme natt som den ble oppdaget av Gustav Witt, men klarte ikke å handle raskt nok før Witt kunngjorde sin oppdagelse. 

Han begynte sitt søk etter asteroider i tiden med visuell deteksjon. Men innen 1891 hadde Max Wolfs pionerarbeid med bruk av astrofotografi påskyndet oppdagelsesraten av nye asteroider, og både Wolf og Charlois oppdaget hver for seg langt flere asteroider en hva som ville vært mulig med visuell deteksjon.

Da han var 46 år gammel ble han myrdet av sin svigerbror (broren til hans første hustru), som bar nag til han fordi han hadde giftet seg på nytt. Svigerbroren ble kjent skyldig og dømt til livsvarig straffarbeid i Ny-Caledonia.

Asteroiden 1510 Charlois ble oppkalt til ære for Auguste Charlois.

## Asteroider

## Referanser
Universitätssternwarte Wien

**Universitätssternwarte Wien** (*Universitetsobservatoriet i Wien*) er et astronomisk observatorium i Wien, Østerrike. Det er en del av Universitetet i Wien. Det første observatoriet ble bygget i 1753/1754 på taket til en av universitetets bygninger.

Et nytt observatorium ble bygget mellom 1874 og 1879, og ble endelig innviet av Keiser Frans Josef I av Østerrike i 1883. I hovedkuppelen finnes en refraktor med en diameter på 68 cm, som på den tid var verdens største teleskop.

## Referanser


## Eksterne lenker
* 
* Historie
* Foto
The Haunted Castle (film fra 1897)

***The Haunted Castle*** er en britisk film regissert av George Albert Smith fra . Det er imidlertid også mulig at filmen er blitt feiklassifisert, og egentlig er spilt inn av Georges Méliès. Den er basert på en fortelling kalt *The Haunted Hotel*, hvor et vertshus ble drevet av spøkelser. Tråder ble benyttet for at det skulle se ut som objekter beveget seg av selv, en teknikk benyttet av magikere på den tiden.

## Referanser


## Eksterne lenker
*
Dave Dowle

**David «Dave» Dowle** (født 20. oktober 1953 i London), er en engelsk trommeslager, mest kjent fra 1978 - 1979, da han var medlem av hard rock-bandet Whitesnake, og som studiomusiker. I løpet av sin korte tid i Whitesnake var han med på innspillingen av tre studioalbum og to konsertalbum før han ble erstattet av Ian Paice, tidligere trommeslager i Deep Purple. Han er også kreditert som trommeslager på Whitesnakes bestselgeralbum *1987*.

## Diskografi
**Med Brian Auger's Oblivion Express**
* 1975 *Reinforcements*
**Med Streetwalkers**
* 1977 *Streetwalkers Live*
* 1977 *Vicious But Fair*
**Med Whitesnake**
* 1978 *[[Snakebite (album)|Snakebite]]*
* 1978 *[[Trouble (Whitesnake-album)|Trouble]]*
* 1979 *[[Lovehunter]]*
* 1980 *[[Live at Hammersmith (Whitesnake)|Live at Hammersmith]]*
* 1980 *[[Live...In the Heart of the City]]*
* 1987 *[[1987 (Whitesnake-album)|1987]]*
**Med Midnight Flyer**
* 1981 *Midnight Flyer*
* 1982 *Rock 'n' Roll Party*
**Andre artister**
* 1978 *Runner* &ndash; Runner
* 1978 *Sailing Down the Years* &ndash; Kevin Lamb
* 1978 *Diamonds for Breakfast* &ndash; Amanda Lear
* 1981 *Gente Nervosa* &ndash; Bernardo Lanzetti
* 1981 *Dweller on the Threshold* &ndash; Francis Monkman
* 1987 *Heartland* &ndash; Leo Lyons The Kick
* 1995 *Other Woman* &ndash; Renaissance
* 2004 *Aleecat* &ndash; Allan Merrill
* 2007 *Sacred Scenes and Characters* &ndash; Canterbury Glass

## Referanser


## Eksterne lenker
* 
* Diskografi for Dave Dowle